HU Az Európai Unió Hivatalos Lapja C 173/20

KÖZLEMÉNY A FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, PETRALIA SOPRANA ELNEVEZÉSŰ ENGEDÉLY IRÁNTI KÉRELMEK BENYÚJTÁSÁRA

OLASZ KÖZTÁRSASÁG – SZICÍLIA TARTOMÁNY

ASSESSORATO REGIONALE INDUSTRIA (TARTOMÁNYI IPARI MINISZTÉRIUM) – DIPARTIMENTO CORPO REGIONALE DELLE MINIERE (TARTOMÁNYI BÁNYÁSZATI OSZTÁLY)

UFFICIO REGIONALE PER GLI IDROCARBURI E LA GEOTERMIA (A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL) (U.R.I.G.)

2009/C 173/10

Az EniMed – Eni Mediterranea Idrocarburi S.p.A. (székhelye: Gela (CL) Strada Statale 117 bis – Contrada Ponte Olivo (cap 93012), adóazonosító jele: 12300000150) 2008. április 9-én kelt, a Tartományi Ipari Minisztériumnak (Szicília tartomány bányászati engedélyek kibocsátására illetékes hatósága, székhelye: via Ugo La Malfa no 87/89, c.a.p. 90146 Palermo) címzett kérelmével – a 94/22/EK irányelvet átültető és annak alkalmazásáról szóló, 2000. július 3-i 14. számú szicíliai tartományi törvény értelmében – folyékony és gáznemű szénhidrogének kutatására szóló, a „Petralia Soprana” néven ismert engedély kibocsátását kérelmezte a Közép- és Észak-Szicíliában, Palermo, Caltanissetta és Enna megyék területén elhelyezkedő, 72 750 ha (727,50 km2) kiterjedésű területre. A szóban forgó terület nyugaton a (100 %-ban az EniMed által birtokolt) „Casteltermini” engedély, északnyugaton a (100 %-ban az EniMed által birtokolt) „Montemaggiore Belsito” engedély által érintett területtel, a többi irányban hasonló engedéllyel nem érintett területekkel határos.

A kérelem a Palermo megyében található Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana és Polizzi Generosa, a Caltanisetta megyében található Caltanissetta, Resuttano és S. Caterina Villarmosa, valamint az Enna megyében található Calascibetta, Enna, Leonforte, Nicosia, Sperlinga és Villarosa településeket érinti.

A kérelemben foglalt övezet kerületét a következők szerint meghatározott „A”, „B”, „C”, „D”, „E”, „F”, „G”, „H” és „I” jelű csúcsokat összekötő folyamatos vonal adja:

A. A Geraci Siculo felé vezető 286-os országút 41-es kilométerénél elhelyezkedő pont.

B. A Gangi település lakott területének északkeleti részén, a Monte Della Grassán 1 122 méteres magasságban elhelyezkedő trigonometrikus pont.

C. A Contrada S. Benedetto településen, a 121-es számú országút közelében, 409 méteres magasságban elhelyezkedő épület északnyugati csücskén elhelyezkedő pont.

D. A S. Caterina di Villarmosa település lakott területétől délnyugatra, a Monte Delle Rocchén, 832 méteres magasságban elhelyezkedő trigonometrikus pont, amely megegyezik a „Casteltermini” engedélyezési terület „E” pontjával.

E. A Resuttano felé vezető út 3-as kilométerénél, Cozzo Campanella településtől délre elhelyezkedő csúcs, amely megegyezik a „Casteltermini” engedélyezési terület „D” pontjával.

F. A Contrada Cannatellóban, Case Tedesco településen, 616 méteres magasságban található épület északkeleti csücskénél elhelyezkedő csúcs, amely megegyezik a „Casteltermini” engedélyezési terület „C” pontjával.

G. Az Alimena település lakott területétől délnyugatra, a Contrada S. Filippo településen 680 méteres magasságban található épület déli csücskénél elhelyezkedő csúcs, amely megegyezik a „Casteltermini” engedélyezési terület „B” pontjával.

H. A Contrada Mangiante és Contrada Scorsone között, 697 méteres magasságban található épület keleti csücskénél elhelyezkedő csúcs, amely megegyezik a „Casteltermini” engedélyezési terület „A” pontjával.

I. A Caltavuturo település lakott területének dél-délkeleti részén, a Monte Piombinón 947 méteres magasságban elhelyezkedő trigonometrikus pont.

Földrajzi koordináták

Csúcs Északi szélesség Keleti hosszúság (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40’11,42″ 01°33’18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Az érdekeltek az ezen felhívásnak az Európai Unió Hivatalos Lapjában való közzétételétől számítva 90 napon belül nyújthatják be az ugyanerre a területre vonatkozó engedély iránti kérelmüket. A határidő lejártát követően beérkezett kérelmeket nem fogadják el. A kutatási engedély kiadásáról szóló határozat a konkurens vállalkozások által esetlegesen beadandó kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési koncessziók kiadásának feltételei – tekintettel az 1996. november 25-i, az említett irányelvet az olasz jogba átültető és alkalmazó (az Olasz Köztársaság Hivatalos Közlönyének 1996. december 14-i 293. számában kihirdetett) 625. számú köztársasági elnöki jogi határozat rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szícília Tartomány Hivatalos Közlönyének 2000. július 7-i 32. számában kihirdetett), fent említett törvénye pontosította.

A tevékenység végzésére vagy befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a tartományi ipari miniszter 2003. október 30-i 91. sz. és 2004. október 20-i 88. sz. határozatával a Szicília Tartomány Hivatalos Közlönyének 2003. november 14-i 49. számának I. részében, illetve 2004. november 5-i 46. számának I. részében közzétett előírásban kerültek rögzítésre.

A kérelemmel kapcsolatos dokumentumok a Tartományi Bányászati Osztály (Dipartimento del Corpo Regionale delle Miniere) Szénhidrogénekkel és Geotermikus Energiával Foglalkozó Tartományi Hivatalában (Ufficio Regionale per gli Idrocarburi e la Geotermia – Via Ugo La Malfa no 101 c.a.p. 90146 Palermo) kerültek letétbe, és azokat valamennyi érdekelt megtekintheti.